Diari Oficial de la Generalitat Valenciana


Sumari del DOGV 6725, del 01-03-2012 (2012/2143)

RESOLUCIÓ de 20 de febrer de 2012, del director de l'Agència Valenciana de l'Energia, d'ampliació de crèdit de la Resolució de 14 de setembre de 2011, del president de l'Agència Valenciana de l'Energia, per la qual es convoquen ajudes del Pla Renove de Calderes Domèstiques 2011, destinades a la substitució de les calderes actuals per altres de més eficiència energètica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6725

Data del DOGV
:   01-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2143


Data del document
:   20-02-2012

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de febrer de 2012, del director de l'Agència Valenciana de l'Energia, d'ampliació de crèdit de la Resolució de 14 de setembre de 2011, del president de l'Agència Valenciana de l'Energia, per la qual es convoquen ajudes del Pla Renove de Calderes Domèstiques 2011, destinades a la substitució de les calderes actuals per altres de més eficiència energètica. [2012/2143]  
Per mitjà de la Resolució de 14 de setembre de 2011, del president de l'Agència Valenciana de l'Energia, es van convocar les ajudes del Pla Renove de Calderes Domèstiques 2011, destinades a la substitució de les calderes actuals per altres de més eficiència energètica.  
En l'article 3 d'esta resolució s'establix per al finançament de les ajudes un import global màxim de nou-cents mil euros (900.000 euros), sense perjuí que es puga modificar per mitjà d'una resolució del director de l'Agència Valenciana de l'Energia en funció del desenrotllament del pla i del pressupost disponible.  
Tenint en compte l'interés de les activitats subvencionables per estes ajudes i de la resposta obtinguda fins al moment pels seus beneficiaris, i atés que hi ha crèdit pressupostari disponible, per mitjà d'esta resolució s'amplia la dotació pressupostària.  
Per això, i en virtut del que s'establix en l'article 3 de la Resolució de 14 de setembre de 2011, del president de l'Agència Valenciana de l'Energia, resolc:  
  
Primer i únic  
Ampliar en 200.000 euros la dotació pressupostària assignada a la Resolució de 14 de setembre de 2011, del president de l'Agència Valenciana de l'Energia, per la qual es convoquen ajudes del Pla Renove de Calderes Domèstiques 2011, destinades a la substitució de les calderes actuals per altres de més eficiència energètica, a càrrec del capítol de transferències de capital del pressupost de l'Agència Valenciana de l'Energia. L'import global màxim destinat a estes ajudes, per tant, passa a ser d'1.100.000 euros.  
  
València, 20 de febrer de 2012.- El director de l'Agència Valenciana de l'Energia: Antonio Cejalvo Lapeña.